Boðanesheimið Fyrstu húsfólkini fluttu inn í Boðanesheimið í desember 2012. Arkitektarnir Albert Isfeldt og Gudmund Hansen hava teknað heimið, og er tað skipað í tveimum hæddum við 4 búeindum. Boðanesheimið hýsir 64 búfólkum við ellisbrekum og varandi sjúkum, sum hava tørv á røkt. Virkis- og Venjingarstovan skipar tiltøkini í húsinum. Her kann verða nevnt venjingar, sangløtur, dansur, bindiklubbar, undirhús, bingo, gudstænastur og møti. Afturat tí er samsjóðað eitt starvslið til heimið, sum við støði í lívsøguni hjá húsfólkinum • fakliga veitir dygdargóða røkt og umsorgan • stimbrar eginumsorgan • stuðlar einum virknum gerandisdegi